CELEX: 12006E/PRO/28
Language: ga
Date: 2006-12-29 00:00:00
Title: Chonartha ag bunú an Chomhphobail Eorpaigh (Leagan comhdhlúite)#D. Prótacail atá i gceangal leis an gConradh ag bunú an Chomhphobail Eorpaigh #Prótacal (Uimh. 28) maidir le comhtháthú eacnamaíoch agus sóisialta (1992)

Fógra dlíthiúil tábhachtach

|

12006E/PRO/28

Chonartha ag bunú an Chomhphobail Eorpaigh (Leagan comhdhlúite) - D. Prótacail atá i gceangal leis an gConradh ag bunú an Chomhphobail Eorpaigh  - Prótacal (Uimh. 28) maidir le comhtháthú eacnamaíoch agus sóisialta (1992)  

Official Journal C 321 E , 29/12/2006 P. 0304 - 0305

		Prótacal (Uimh. 28)maidir le comhtháthú eacnamaíoch agus sóisialta (1992)TÁ NA hARDPHÁIRTITHE CONARTHACHA,AG MEABHRÚ DÓIBH go bhfuil an tAontas tar éis a chur de chuspóir roimhe cur chun cinn eacnamaíoch agus sóisialta a chur ar aghaidh, inter alia trí chomhtháthú eacnamaíoch agus sóisialta a neartú,AG MEABHRÚ DÓIBH go luann Airteagal 2 den Chonradh ag bunú an Chomhphobail Eorpaigh an cúram comhtháthú eacnamaíoch agus sóisialta agus dlúthpháirtíocht idir na Ballstáit a chur ar aghaidh agus go bhfuil comhtháthú eacnamaíoch agus sóisialta a neartú ar ghníomhaíochtaí an Chomhphobail atá liostaithe in Airteagal 3,AG MEABHRÚ DÓIBH go soláthraíonn forálacha Chuid a Trí, Teideal XVII maidir le comhtháthú eacnamaíoch agus sóisialta ina n-iomláine bonn dlíthiúil le gníomhaíocht an Chomhphobail i réimse an chomháthaithe eacnamaíoch agus shóisialta a chomhdhlúthú agus a fhorbairt níos mó, lena n-áirítear cur ar bun ionchasach ciste nua,AG MEABHRÚ DÓIBH go mbeartaíonn forálacha Chuid a Trí, Teideal XV maidir le gréasáin thraseorpacha agus Teideal XIX maidir leis an gcomhshaol Ciste Comhtháthaithe a chur ar bun roimh an 31 Nollaig 1993,AG DEARBHÚ a gcreidimh go rannchuideoidh dul chun cinn ionsar an Aontas Eacnamaíoch agus Airgeadaíochta le fás eacnamaíoch na mBallstát uile,AG TABHAIRT DÁ nAIRE DÓIBH go bhfuil cistí struchtúracha an Chomhphobail á ndúblú i dtéarmaí réadacha idir 1987 agus 1993, a chiallaíonn suimeanna móra a aistriú go háirithe mar chionmhaireacht de OTI na mBallstát is lagrathúla,AG TABHAIRT DÁ nAIRE DÓIBH go bhfuil suimeanna móra, agus iad ag dul i méid, á dtabhairt ar iasacht ag BEI chun leas na réigiún is boichte,AG TABHAIRT DÁ nAIRE DÓIBH an dúil i mbreis solúbthachta le haghaidh rialacha mionsonraithe um chionrannta ó na cistí strúchtúracha,AG TABHAIRT DÁ nAIRE DÓIBH an dúil i leibhéil rannpháirtíocht an Chomhphobail i gcláir agus i dtionscadail i dtíortha áirithe a mhodhnú,AG TABHAIRT DÁ nAIRE DÓIBH an togra rathúlacht choibhneasta Bhallstát a chur san áireamh níos mó sa chóras acmhainní dílse,ATHDHAINGNÍONN SIAD go bhfuil cur ar aghaidh an chomhtháthaithe eacnamaíoch agus shóisialta sár-riachtanach do lánfhorbairt agus do rath marthanach an Chomhphobail agus cuireann siad béim ar a thábhachtaí atá comhtháthú eacnamaíoch agus sóisialta a áireamh in Airteagail 2 agus 3 den Chonradh;ATHDHAINGNÍONN SIAD a n-áitiús gur chóir go leanfadh na cisti struchtúracha de pháirt thábhachtach a imirt i ngnóthú cuspóirí Comhphobail i réimse an chomhtháthaithe;ATHDHAINGNÍONN SIAD a n-áitiús gur chóir go leanfadh BEI den chuid is mó dá acmhainní a chur i leith comhtháthú eacnamaíoch agus sóisialta a chur ar aghaidh agus dearbhaíonn siad a bhfonnmhaireacht riachtanais chaipitil BEI a athbhreithniú a luaithe a bheidh gá leis sin chun na críche sin;ATHDHAINGNÍONN SIAD an gá atá le hoibriú agus le héifeachtúlacht na gcistí struchtúracha a mheas go mion i 1992 agus an gá le méid iomchuí na gcistí sin a athbhreithniú ar an ócáid sin i bhfianaise chúraimí an Chomhphobail i réimse an chomhtháthaithe eacnamaíoch agus shóisialta;COMHAONTAÍONN SIAD go soláthróidh an Ciste Comhtháthaithe a chuirfear ar bun roimh an 31 Nollaig 1993 ranníocaíochtaí airgeadais Comhphobail le haghaidh tionscadal i réimsí an chomhshaoil agus na ngréasán traseorpach i mBallstáit ag a bhfuil OTI in aghaidh an duine níos lú ná 90 % den mheán Comhphobail agus ag a bhfuil clár chun na coinníollacha do chóineasú eacnamaíoch mar atá siad leagtha amach in Airteagal 104 den Chonradh seo a chomhall;DEARBHAÍONN SIAD a n-intinn lamháil níos mó solúbthachta a cheadú chun airgeadas ó na cistí struchtúracha a chionroinnt ar riachtanais shonracha nach bhfolaítear faoi rialacháin láithreacha na gcistí struchtúracha;DEARBHAÍONN SIAD a bhfonnmhaireacht leibhéil rannpháirtíocht an Chomhphobail a mhodhnú i gcomhthéacs chláir agus thionscadail na gcistí struchtúracha d'fhonn méaduithe iomarcacha i gcaiteachas bhuiséad na mBallstát is lagrathúla a sheachaint;COMHAONTAÍONN SIAD gur gá faireachán a dhéanamh go tráthrialta ar an dul chun cinn ionsar chomhtháthú eacnamaíoch agus sóisialta a ghnóthú agus dearbhaíonn siad a bhfonnmhaireacht staidéar a dhéanamh ar gach beart is gá ina leith sin;DEARBHAÍONN SIAD a rún aird níos mó a thabhairt ar chumas ranníocaíochta na mBallstát leithleach sa chóras acmhainní dílse agus modhanna a scrúdú a chearthódh i gcás na mBallstát is lagrathúla eilimintí cúlchéimnitheacha atá sa chóras láithreach acmhainní dílse;COMHAONTAÍONN SIAD go gcuirfear an Prótacal seo i gceangal leis an gConradh ag bunú an Chomhphobail Eorpaígh.--------------------------------------------------